CELEX: 62009FN0075
Language: fi
Date: 2009-09-11 00:00:00
Title: Asia F-75/09: Kanne 11.9.2009 — Wenig v. komissio

7.11.2009   
            
            
               FI
            
            
               Euroopan unionin virallinen lehti
            
            
               C 267/85
            
         Kanne 11.9.2009 — Wenig v. komissio
   (Asia F-75/09)
   2009/C 267/155
   Oikeudenkäyntikieli: ranska
   
      Asianosaiset
   
   
      Kantaja: Fritz Harald Wenig (Brysseli, Belgia) (edustajat: asianajaja Georges-Albert Dal ja asianajaja Dominique Voillemot)
   
      Vastaaja: Euroopan yhteisöjen komissio
   
      Oikeusriidan kohde ja kuvaus
   
   Yhtäältä kantajan 23.9.2008 Euroopan komissiolle esittämän avustamispyynnön implisiittistä hylkäämistä koskevan päätöksen kumoamista koskeva vaatimus ja toisaalta Euroopan komission 14.9.2008 tekemän hylkäyspäätöksen kumoamista koskeva vaatimus
   
      Vaatimukset
   
   
               —
            
            
               Päätös, jolla on implisiittisesti hylätty kantajan 23.9.2008 tekemä avustamispyyntö, jossa pyydettiin Euroopan komissiota avustamaan kantajaa sellaisen kantajan oikeuksiin kohdistuneen loukkauksen vuoksi, joka johtui kantajaa solvaavasta ja herjaavasta brittiläisen Sunday Times -nimisen sanomalehden internetsivuilla 7.9.2008 julkaistusta artikkelista ja mainitun artikkelin kirjoittajien lainvastaisista toimista, on kumottava.
            
         
               —
            
            
               Jos sen katsotaan olevan kantajan täydentävän avustamispyynnön nimenomaisesti hylkäävä päätös, komission 14.11.2008 tekemä päätös on kumottava siltä osin kuin siinä hylätään kantajan avustamispyyntö, joka koski ”Worst Conflicts of Interest Awardin” järjestämistä, joka saattoi kantajan kunniallisuuden ja kantajaa koskevan viattomuusolettaman kyseenalaiseksi ja loukkasi niitä.
            
         
               —
            
            
               Vastaaja on velvoitettava maksamaan vahingonkorvausta kantajalle aiheutuneen henkisen kärsimyksen ja taloudellisen vahingon korvaamiseksi.
            
         
               —
            
            
               Vastaaja on velvoitettava korvaamaan oikeudenkäyntikulut.